b'\n_START_ARTICLE_\nAmandus Adamson\n_START_SECTION_\nBiografia\n_START_PARAGRAPH_\nAmandus Adamson va ser escultor i tallista de fusta. El 1873 va arribar a Sant Petersburg a estudiar amb el tallista V.P.Shutova i a l\'Acad\xc3\xa8mia de Belles Arts. Va treballar a Sant Petersburg fins a 1918, despr\xc3\xa9s a Paldiski. _NEWLINE_El 1907 va rebre el t\xc3\xadtol d\'acad\xc3\xa8mic de l\'Acad\xc3\xa8mia de les Arts. Va ser professor en l\'Escola de Dibuix de la Societat per al Foment de les Arts (1886-1887) en la classe d\'escultura i modelatge i en l\'Escola Central de Dibuix T\xc3\xa8cnic del bar\xc3\xb3 Stieglitz (1879, 1901-1904) en la classe de talla en fusta. Va crear retrats, composicions al\xc2\xb7leg\xc3\xb2riques, monuments i escultures decoratives per a molts edificis de Sant Petersburg. Entre d\'altres, els adorns de bronze dels obeliscs del Pont de la Trinitat i la decoraci\xc3\xb3 escult\xc3\xb2rica de la fa\xc3\xa7ana de la casa Singer (Avinguda Nevsky, 28).\n_START_SECTION_\nMonument al Russalka\n_START_PARAGRAPH_\nEl Monument al Russalka \xc3\xa9s un monument de pedra i bronze realitzat per Amandus Adamson i erigit el 7 de setembre de 1902 a Kadriorg, Tallin, amb motiu del nov\xc3\xa8 aniversari de l\'enfonsament del vaixell  de guerra rus Russalka, o "la Sirena", que es va enfonsar en el cam\xc3\xad de Finl\xc3\xa0ndia el 1893. _NEWLINE_El monument representa un \xc3\xa0ngel que sost\xc3\xa9 una creu ortodoxa marcant la direcci\xc3\xb3 del lloc del naufragi. La model per a l\'\xc3\xa0ngel va ser la seva serventa Juliana Rootsi.'